pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองนรม. พล.อ.อ.ประจินฯ เป็นประธานการประชุมคณะกรรมการฟื้นฟู อนุรักษ์ และพัฒนาบึงบอระเพ็ด จังหวัดนครสวรรค์ ครั้งที่ 1/2560
วันพฤหัสบดีที่ 12 ตุลาคม 2560
รองนรม. พล.อ.อ.ประจินฯ เป็นประธานการประชุมคณะกรรมการฟื้นฟู อนุรักษ์ และพัฒนาบึงบอระเพ็ด จังหวัดนครสวรรค์ ครั้งที่ 1/2560
รองนรม. พล.อ.อ.ประจินฯ เป็นประธานการประชุมคณะกรรมการฟื้นฟู อนุรักษ์ และพัฒนาบึงบอระเพ็ด จังหวัดนครสวรรค์ ครั้งที่ 1/2560 โดยมีมติเห็นชอบนโยบาย และยุทธศาสตร์การพัฒนาบึงบอระเพ็ดอย่างยั่งยืน
วันนี้ (12 ตุลาคม 2560) เวลา 09.00 น. ณ ห้องประชุม 109 ชั้น 1 สํานักงานปลัดสํานักนายกรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการฟื้นฟู อนุรักษ์ และพัฒนาบึงบอระเพ็ด จังหวัดนครสวรรค์ ครั้งที่ 1/2560 ซึ่งสรุปสาระสําคัญของการประชุม ดังนี้
ที่ประชุมได้พิจารณาและมีมติเห็นชอบนโยบายและยุทธศาสตร์การพัฒนาบึงบอระเพ็ด จังหวัดนครสวรรค์ โดยเน้น 3 ยุทธศาสตร์ ได้แก่ ยุทธศาสตร์ด้านการจัดทําขอบเขตและการใช้ประโยชน์ ยุทธศาสตร์ด้านการบริหารจัดการทรัพยากรธรรมชาติและสิ่งแวดล้อม ยุทธศาสตร์ด้านการบริหารจัดการน้ํา และยุทธศาสตร์ด้านการบริหารจัดการและพัฒนา ทั้งนี้ โดยมีวัตถุประสงค์เพื่อให้บึงบอระเพ็ดเป็นแหล่งเพาะพันธุ์สัตว์น้ํา เป็นทําเลที่ปลาอาศัยเลี้ยงตัว วางไข่ และแพร่พันธุ์ อีกทั้งเป็นพื้นที่ชุ่มน้ําที่รวบรวมความหลากหลายทางชีวภาพของสัตว์น้ําและสิ่งมีชีวิตอื่น ๆ ตลอดจนเป็นศูนย์การเรียนรู้ การบริหารจัดการที่เกิดความสมดุลระหว่างการใช้น้ํา การสงวนคุ้มครองสัตว์น้ํา พร้อมสัตว์ป่าที่มีความสมบูรณ์มากที่สุดในภูมิภาค และยังเป็นแหล่งเก็บกักน้ํา เพื่อใช้ในการบริหารจัดการเมื่อเกิดภาวะภัยแล้ง รวมทั้งเป็นแหล่งรับน้ําเมื่อเกิดฤดูน้ําหลาก พร้อมทั้งเป็นแหล่งท่องเที่ยวเชิงนิเวศวิทยาที่สมบูรณ์ในเขตภาคกลาง และก่อให้เกิดรายได้แก่ชุมชนได้เป็นอย่างดี
พร้อมกันนี้ ที่ประชุมได้มีพิจารณาและมีมติเห็นชอบการดําเนินกิจกรรมที่มีความจําเป็นเร่งด่วนในการพัฒนาและฟื้นฟูบึงบอระเพ็ดอย่างเป็นรูปธรรมและชัดเจน ทั้งนี้ มีรูปแบบในการพัฒนาแบบครบวงจรตั้งแต่ต้นทาง โดยกําหนดแนวเขตและปักหมุดหลักฐานพร้อมพิสูจน์สิทธิ์การครอบครองที่ดินเพื่อแบ่งเขตการใช้ประโยชน์พื้นที่ และจัดทําผังเมืองรวม ตลอดจนมีการพัฒนาแหล่งน้ําขนาดกลางรอบบึงให้เป็นระบบชลประทานเพื่อเกษตรกรรม พร้อมจัดทําระบบส่งน้ําดิบเพื่อการประปา ส่วนกลางทาง จะมีการเพิ่มผลผลิตสัตว์น้ําจืด พร้อมส่งเสริมอาชีพเกี่ยวเนื่องกับผลผลิตจากบึงฯ พร้อมวิจัยและนํานวัตกรรมมาพัฒนาสินค้าที่เกี่ยวข้อง อีกทั้งพัฒนาบึงฯ ให้เป็นแหล่งสงวนพันธุ์สัตว์ป่าในบริเวณใกล้เคียงบึงฯ โดยสร้างจิตสํานึกการอนุรักษ์ทรัพยากรธรรมชาติและสิ่งแวดล้อม ตลอดจนปลายทาง โดยจะเร่งพัฒนาการท่องเที่ยวเชิงอนุรักษ์ให้มีการบริหารจัดการการท่องเที่ยวอย่างครบวงจร พร้อมทั้งจัดตั้งศูนย์ประสานงานและคณะกรรมการบริหารจัดการบึงฯ ให้มีความยั่งยืนและเกิดประโยชน์กับชุมชนอย่างแท้จริง
...........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต.พิพัฒน์ ร่วมกิจกรรม "ปั่นปลอดภัย ไประยองฮิ" แบบชีวิตวิถีใหม่ New Normal #RayongHi #TripNewNormal
วันอังคารที่ 11 สิงหาคม 2563
รมต.พิพัฒน์ ร่วมกิจกรรม "ปั่นปลอดภัย ไประยองฮิ" แบบชีวิตวิถีใหม่ New Normal #RayongHi #TripNewNormal
วันที่ 8 สิงหาคม 2563 (ช่วงเช้า) นายพิพัฒน์  รัชกิจประการ รัฐมนตรีว่าการกระทรวงการท่องเที่ยวและกีฬา ร่วมกิจกรรม "ปั่นปลอดภัย ไประยองฮิ" แบบชีวิตวิถีใหม่ New Normal #RayongHi #TripNewNormal
วันที่ 8 สิงหาคม 2563 (ช่วงเช้า) นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ร่วมกิจกรรม"ปั่นปลอดภัย ไประยองฮิ"แบบชีวิตวิถีใหม่New Normal #RayongHi #TripNewNormalโดยมี นายเขมพล อุ้ยตยะกุล เลขานุการรัฐมนตรีว่าการกระทรวงการท่องเที่ยวและกีฬา,ดร.ก้องศักด ยอดมณี ผู้ว่าการการกีฬาแห่งประเทศไทย,นายสุรศักดิ์ เจริญศิริโชติ ผู้ว่าราชการจังหวัดระยอง และคณะผู้บริหารฯ เข้าร่วม เพื่อสร้างความเชื่อมั่นให้แก่นักท่องเที่ยวทั้งชาวไทยและต่างชาติ อีกทั้งกระตุ้นเศรษฐกิจของชาวจังหวัดระยองให้กลับมาคึกคักดังเดิม และมีผู้เข้าร่วมกิจกรรมทั้งสิ้น 1,500 คน แบ่งเป็น ระยะ 50 กม. จํานวน 800 คน และระยะ 100 กม. จํานวน 700 คน โดยเริ่มปล่อยตัวจากจุดสตาร์ทภายในสนามกีฬากลางจังหวัดระยอง เวลา 08.00 น.
สําหรับการจัดกิจกรรมในรูปแบบชีวิตวิถีใหม่ หรือNew Normalยึด 5 มาตรการที่ ศบค. กําหนดอย่างเคร่งครัด คือ ล้างมือ ใส่หน้ากาก รักษาระยะห่าง หลีกเลี่ยงการสัมผัส ลดความแออัด และจํากัดจํานวนคน ดังนั้นรูปแบบขบวนการปั่นจึงจัดให้มีการเว้นระยะห่าง โดยจะแบ่งผู้เข้าร่วมกิจกรรมออกเป็นกลุ่ม ๆ แต่ละกลุ่มจะมีระยะห่างกันอย่างน้อย 15 เมตร ในหนึ่งกลุ่มจะมี 17 แถว แต่ละแถวมีระยะห่างกัน 1.5 เมตร และในหนึ่งแถวจะมีนักปั่น 6 คน แต่ละคนจะมีระยะห่างกัน 1.5 เมตร ซึ่งทุกกลุ่มกรรมการผู้ตัดสินที่เป็น"Bike Marshall"จะขี่รถจักรยานยนต์ประกบด้านข้าง พร้อมกับใช้โทรโข่งประกาศเตือนผู้เข้าร่วมกิจกรรมให้รักษาระยะห่าง ไม่ให้ใกล้ชิดกันเกินไป รวมทั้งควบคุมไม่ให้แตกขบวนเพื่อเป็นการป้องกันอันตรายจากอุบัติเหตุด้วย
รัฐบาลไทย-ข่าวทำเนียบรัฐบาล-โฆษก ศบค. ย้ำชาวต่างชาติที่จะเข้ามารักษาพยาบาลในไทย ต้องลงทะเบียน มีใบนัดหมายจากแพทย์ในไทยและใบอนุญาตเข้าประเทศ จำกัดผู้ติดตามไม่เกิน 3 ราย และต้องอยู่ไทยครบ 14 วัน
วันศุกร์ที่ 3 กรกฎาคม 2563
โฆษก ศบค. ย้ําชาวต่างชาติที่จะเข้ามารักษาพยาบาลในไทย ต้องลงทะเบียน มีใบนัดหมายจากแพทย์ในไทยและใบอนุญาตเข้าประเทศ จํากัดผู้ติดตามไม่เกิน 3 ราย และต้องอยู่ไทยครบ 14 วัน
โฆษก ศบค. ย้ําชาวต่างชาติที่จะเข้ามารักษาพยาบาลในไทย ต้องลงทะเบียน มีใบนัดหมายจากแพทย์ในไทยและใบอนุญาตเข้าประเทศ จํากัดผู้ติดตามไม่เกิน 3 ราย และต้องอยู่ไทยครบ 14 วัน
วันนี้ (3 ก.ค. 63) เวลา 12.00 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชน ในช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. ฝากข้อห่วงใยในช่วงวันหยุดยาวต่อเนื่อง 4 วันที่จะถึงนี้ ประกอบกับอยู่ในช่วงของการผ่อนคลายมาตรการระยะที่ 5 ทําให้กลุ่มกิจกรรม/กิจการ ที่มีความเสี่ยงสูง ผับ บาร์ เปิดให้บริการได้ ซึ่งต้องขอความร่วมมือในการปฏิบัติตามมาตรการป้องกันต่างๆ โดยเฉพาะการสัมผัสพื้นผิวหรือสิ่งของร่วมกัน เพื่อป้องกันการแพร่ระบาดของโควิด-19 ส่วนการเปิดการเรียนการสอนแบบจํากัดจํานวนผู้เรียนยังคงจําเป็น เพราะเด็กจัดอยู่ในกลุ่มที่มีความเสี่ยง จึงเน้นความเข้มงวด โดยเฉพาะต้องปฏิบัติตามมาตรการเฝ้าระวังตามหลักสากล เพื่อป้องกันการระบาดของโควิด-19 หากมีความร่วมมือที่ดีก็สามารถเข้าสู่การผ่อนคลายในระยะต่อไปได้
โฆษก ศบค. ชี้แจงเพิ่มเติมสําหรับกรณีชาวต่างชาติที่จะเดินทางเข้ามารักษาพยาบาลในประเทศไทยว่า ต้องลงทะเบียน มีใบนัดหมายจากแพทย์ที่อยู่ในประเทศไทย และใบอนุญาตเข้าประเทศ (Certificate of Entry) จํากัดจํานวนของผู้ติดตามได้ไม่เกิน 3 ราย และเมื่อเดินทางเข้ามาแล้วจําเป็นต้องอยู่ในประเทศไทยจนครบ 14 วัน เพื่อให้มั่นใจได้ว่าไม่พบเชื้อโควิด-19
.......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สนธิรัตน์ฯ ดัน 200 ล้านพัฒนา 100 ตลาด สร้างอีกกลไกขับเคลื่อนเศรษฐกิจฐานราก
วันจันทร์ที่ 15 พฤษภาคม 2560
สนธิรัตน์ฯ ดัน 200 ล้านพัฒนา 100 ตลาด สร้างอีกกลไกขับเคลื่อนเศรษฐกิจฐานราก
มือเศรษฐกิจฐานรากรัฐบาล มุ่งสร้าง สนับสนุน ส่งเสริม พัฒนา ตลาดกว่า 100 แห่ง ทั่วประเทศ เปิดพื้นที่ให้ประชาชนค้าขายสร้างรายได้ สร้างชีวิตความเป็นอยู่ที่ดี เพื่อสร้างความเข้มแข็งให้ระบบเศรษฐกิจฐานรากของประเทศ
นายสนธิรัตน์ สนธิจิรวงศ์ รัฐมนตรีช่วยว่าการกระทรวงพาณิชย์ เปิดเผยภายหลังการมอบนโยบายให้คณะทํางานด้านตลาดที่มีนายวิชัย โภชนกิจ รองปลัดกระทรวงพาณิชย์เป็นประธาน ว่า ได้ให้กรอบในการพิจารณาการสร้างและพัฒนาตลาดใหม่ เช่น ตลาดแม็กเน็ต การสนับสนุน ส่งเสริมตลาดเดิมที่มีอยู่แล้วเช่น ตลาดกลาง ตลาดต้องชม หรือตลาดชุมชน ให้สอดคล้องกับนโยบายการขับเคลื่อนเศรษฐกิจฐานรากของรัฐบาล ที่มุ่งเน้นการสร้างและพัฒนาตลาดในรูปแบบต่างๆ ดังกล่าว ซึ่งเป็นการขยายพื้นที่เพื่อสร้างโอกาสให้กับประชาชนทั่วไป กลุ่มเกษตรกร กลุ่มวิสาหกิจชุมชน กลุ่มผู้ประกอบการ SME เข้าถึงแหล่งจําหน่ายสินค้าให้มากขึ้น
“ปัจจุบันนี้มีนักท่องเที่ยวเดินทางมาประเทศไทยกว่าปีละ 25 ล้านคน ซึ่งกระจายเดินทางไปท่องเที่ยวในทุกภูมิภาคของประเทศ และเมื่อประกอบกับนักท่องเที่ยวชาวไทยเองที่เดินทางไปในพื้นที่ต่างๆ ตลอดทั้งปี และจุดหมายหนึ่ง คือ ตลาดทุกรูปแบบ เป็นจุดหมายปลายทางที่สําคัญของนักท่องเที่ยวที่จะไปจับจ่ายใช้สอย และหากว่าเปิดพื้นที่ให้ประชาชนทุกกลุ่มได้เข้าถึงแหล่งจําหน่ายสินค้า ก็จะเป็นการสร้างเสริมอาชีพสร้างรายได้ให้กับประชาชนในระดับฐานรากให้มีชีวิตความเป็นอยู่ที่ดีขึ้นได้” นายสนธิรัตน์ฯ กล่าว
รัฐมนตรีช่วยว่าการกระทรวงพาณิชย์ เปิดเผยด้วยว่า ขณะนี้กระทรวงพาณิชย์ได้รับการสนับสนุนงบประมาณกลางปี กว่า 200 ล้านบาท เพื่อเป้าหมายในการพัฒนา สนับสนุน ส่งเสริมตลาดต่างๆ ทั่วประเทศกว่า 100 แห่ง ทั้งที่มีอยู่แล้วและที่จะสร้างใหม่ โดยมุ่งเน้นพื้นที่ยุทธศาสตร์สําคัญที่มีนักท่องเที่ยวจํานวนมาก เช่น เชียงใหม่ เชียงราย อุดรธานี นครราชสีมา พัทยา จันทบุรี อยุธยา ภูเก็ต หาดใหญ่ และ กรุงเทพฯและพื้นที่ๆ มีความสําคัญทางด้านประวัติศาสตร์ และวัฒนธรรม เช่น สุโขทัย พระธาตุลําพูน พระธาตุนครศรีธรรมราช และพื้นที่อื่นๆ
นายสนธิรัตน์ฯ กล่าวด้วยว่า หากเราสามารถผลักดันตลาดตามแนวคิดดังกล่าวให้ครอบคลุมทุกพื้นที่ท่องเที่ยวทั้งทางธรรมชาติ ทางโบราณสถาน และทางวัฒนธรรมได้ ก็จะเป็นอีกแรงดึงดูดให้นักท่องเที่ยวได้มีพื้นที่จับจ่ายใช้สอยได้มากขึ้น ประชาชนในทุกพื้นที่จะมีโอกาสค้าขายได้มากขึ้น ก็จะเป็นอีกกลไกหนึ่งที่สามารถพัฒนาไปสู่การสร้างความเข้มแข็งให้กับระบบเศรษฐกิจในระดับฐานรากของประเทศได้
รัฐบาลไทย-ข่าวทำเนียบรัฐบาล-นายกรัฐมนตรีเผยการปลดล็อคพรรคการเมืองพิจารณาตามสถานการณ์ ระบุช่วงนี้ยังมีปัญหาหลายประการ
วันอังคารที่ 7 พฤศจิกายน 2560
นายกรัฐมนตรีเผยการปลดล็อคพรรคการเมืองพิจารณาตามสถานการณ์ ระบุช่วงนี้ยังมีปัญหาหลายประการ
นายกรัฐมนตรีเผยการปลดล็อคพรรคการเมืองพิจารณาตามสถานการณ์ ระบุช่วงนี้ยังมีปัญหาหลายประการ
วันนี้ (7 พฤศจิกายน 2560) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการพิจารณาปลดล็อคการเมือง ให้พรรคการเมืองสามารถทํากิจกรรมการเมืองได้ตามปกติว่า รัฐบาลและคณะรักษาความสงบแห่งชาติจะพิจารณาตามสถานการณ์เป็นระยะ ซึ่งช่วงนี้ยังมีปัญหาอยู่หลายประการ จึงขอให้ทุกคนช่วยกัน ส่วนกรณี ที่หลายคนกังวลเรื่องระยะเวลาปลดล็อคการเมืองมีระยะเวลากระชั้นชิดจนไม่สามารถทําให้พรรคการเมืองทํากิจกรรมทางการเมืองได้ทันเวลานั้น นายกรัฐมนตรีกล่าวว่า พร้อมใช้อํานาจตามกฎหมายของนายกรัฐมนตรีให้พรรคการเมืองสามารถดําเนินการทํากิจกรรมการเมืองได้ทันเวลาอย่างเหมาะสม ขออย่าเป็นกังวลในเรื่องดังกล่าว
----------------------------------
รัฐบาลไทย-ข่าวทำเนียบรัฐบาล-ชี้แจงกรณีเด็กนักเรียนที่จังหวัดอ่างทอง ต้องมาเรียนหนังสือที่ศาลาข้างถนน
วันพฤหัสบดีที่ 16 พฤศจิกายน 2560
ชี้แจงกรณีเด็กนักเรียนที่จังหวัดอ่างทอง ต้องมาเรียนหนังสือที่ศาลาข้างถนน
ชี้แจงกรณีเด็กนักเรียนที่จังหวัดอ่างทอง ต้องมาเรียนหนังสือที่ศาลาข้างถนน
วันนี้ (16 พ.ย.60) ที่กระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า จากกรณีหนังสือพิมพ์ไทยรัฐ ฉบับวันที่ 8 พฤศจิกายน 2560 เสนอข่าว นักเรียนโรงเรียนวัดอัมพวัน ตําบลป่าโมก อําเภอป่าโมก จังหวัดอ่างทอง ต้องมาเรียนหนังสืออยู่ที่ศาลาข้างถนนทางเข้าโรงเรียนเนื่องจากโรงเรียนถูกน้ําท่วมขังสูงกว่า 2 เมตร
จากกรณีดังกล่าว นายวีร์รวุทธ์ ปุตระเศรณี ผู้ว่าราชการจังหวัดอ่างทอง ได้ให้ข้อเท็จจริง ดังนี้
1. โรงเรียนวัดอัมพวันได้เลื่อนการเปิดภาคเรียนจากวันที่ 1 พฤศจิกายน 2560 เป็นวันที่ 13 พฤศจิกายน 2560 เนื่องจากโรงเรียนถูกน้ําท่วมขัง ซึ่งกรณีหนังสือพิมพ์ไทยรัฐ ฉบับวันที่ 8 พฤศจิกายน 2560 เสนอข่าวมีเด็กนักเรียนมานั่งเรียนหนังสือที่ศาลาข้างถนนนั้น เนื่องจากมีผู้ปกครอง นําเด็กนักเรียนมาส่งที่โรงเรียนก่อนกําหนดเปิดเรียน ทางครูจึงทําการสอนเด็กนักเรียนให้ก่อน
2. ขณะนี้สถานการณ์อุทกภัยพื้นที่บริเวณโรงเรียนวัดอัมพวันเข้าสู่สภาวะปกติแล้ว จังหวัดโดยผู้ว่าราชการจังหวัดร่วมกับหน่วยงานที่เกี่ยวข้อง ได้แก่ ฝ่ายปกครองในพื้นที่ เทศบาลตําบลป่าโมก กํานันผู้ใหญ่บ้าน ผู้นําชุมชน และจิตอาสา ได้ร่วมกันเข้าดําเนินการทําความสะอาดเพื่อฟื้นฟูสภาพห้องเรียนและอุปกรณ์การเรียนที่ชํารุดเสียหายให้กลับมาใช้การได้ตามปกติ เมื่อวันที่ 11-12 พฤศจิกายน 2560 โดยโรงเรียนได้ทําการเปิดการเรียนการสอนตั้งแต่วันจันทร์ที่ 13 พฤศจิกายน 2560 เป็นต้นมาแล้ว
รองปลัดกระทรวงมหาดไทย กล่าวเพิ่มเติมว่า ทางราชการได้ให้ความสําคัญในการดูแลด้านการดํารงชีพ การฟื้นฟูบูรณะทรัพย์สินของประชาชนและสิ่งสาธารณประโยชน์ รวมถึงการดํารงชีวิตของพี่น้องประชาชนที่อยู่ในพื้นที่ประสบอุทกภัย และผู้ได้รับความเสียหายด้วยความรวดเร็ว ทั่วถึง และเป็นธรรม.
ครั้งที่ 173/2560
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-เดินหน้า...แก้ปัญหาขาดแคลนหน้ากากอนามัย
วันจันทร์ที่ 9 มีนาคม 2563
เดินหน้า...แก้ปัญหาขาดแคลนหน้ากากอนามัย
วันจันทร์ที่ 9 มีนาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดตั้งศูนย์บริหารจัดการแก้ไขปัญหาหน้ากากอนามัยขาดแคลน อย่างครบวงจร ตั้งแต่การผลิต การนําเข้าวัตถุดิบและต้นทุนการผลิตหน้ากากอนามัยให้สามารถดําเนินการได้ต่อเนื่อง และควบคุมการกระจายจัดสรรให้เพียงพอ ส่วนการส่งออกนั้น จะห้ามส่งออกหน้ากากอนามัยอย่างเด็ดขาด เพื่อให้เพียงพอต่อการใช้ในประเทศ รวมทั้งจะพิจารณาอนุญาตให้ผู้ผลิตสามารถนําเข้าเครื่องจักรผลิตหน้ากากอนามัยหรือฟิวเตอร์ตัวกรอง และส่งเสริมการผลิตหน้ากากอนามัยทางเลือก เช่น หน้ากากผ้า ให้ประชาชนที่ไม่มีอาการป่วยใช้ป้องกันตนเองในเบื้องต้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-๒ เมษายน วันคล้ายวันพระราชสมภพ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันศุกร์ที่ 3 เมษายน 2563
๒ เมษายน วันคล้ายวันพระราชสมภพ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
๒ เมษายน วันคล้ายวันพระราชสมภพ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
รัฐบาลไทย-ข่าวทำเนียบรัฐบาล-รัฐมนตรีฯ สุริยะ กล่าวปาฐกถาพิเศษ "พลังประชารัฐนำอุตสาหกรรมไทยสู่อนาคต"
วันจันทร์ที่ 2 ธันวาคม 2562
รัฐมนตรีฯ สุริยะ กล่าวปาฐกถาพิเศษ "พลังประชารัฐนําอุตสาหกรรมไทยสู่อนาคต"
ายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมกล่าวปาฐกถาในงาน “แนวหน้า ฟอรั่ม ครั้งที่ 2 สานพลังประชารัฐ สร้างเศรษฐกิจไทย” ณ โรงแรมมิราเคิลแกรนด์ คอนเวนชั่น หลักสี่
วันที่ 28 พฤศจิกายน 2562 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมกล่าวปาฐกถาในงาน “แนวหน้า ฟอรั่ม ครั้งที่ 2 สานพลังประชารัฐ สร้างเศรษฐกิจไทย” ในหัวข้อ พลังประชารัฐนําอุตสาหกรรมไทยสู่อนาคต จัดโดยหนังสือพิมพ์แนวหน้า และมีนายอุตตม สาวนายน รัฐมนตรีว่าการกระทรวงการคลัง ร่วมกล่าวปาฐกถา และนางผาณิต พูนศิริวงศ์ ผู้บริหารหนังสือพิมพ์แนวหน้าให้การต้อนรับ ณ โรงแรมมิราเคิลแกรนด์ คอนเวนชั่น หลักสี่
“กระทรวงอุตสาหกรรมจะเดินหน้าต่อ ยอดขยายผลเพื่อให้เกิดการพัฒนาในมิติต่างๆ อย่างครอบคลุม รอบด้านมากขึ้น และเร่งเครื่องยนต์ขับเคลื่อนเศรษฐกิจไทยอย่างเต็มที่เชื่อมั่นเป็นอย่างยิ่งว่าจะได้เห็นการเติบโตทางเศรษฐกิจในแง่ของการลงทุน โดยเฉพาะในเขตพัฒนาพิเศษภาคตะวันออก (EEC) ซึ่งขณะนี้มีความชัดเจนของโครงการลงทุนโครงสร้างพื้นฐานที่ทยอยลงนามร่วมทุน ทั้งรถไฟความเร็วสูงเชื่อม 3 สนามบิน ท่าเรืออุตสาหกรรมมาบตาพุด” นายสุริยะฯกล่าว
รัฐมนตรีว่าการกระทรวงอุตสาหกรรมกล่าวต่อว่า ภาคอุตสาหกรรมที่ถือเป็นตัวจักรสําคัญในการขับเคลื่อนเศรษฐกิจของประเทศ จะก้าวต่อไปได้ ต้องเกิดขึ้นภายใต้ การสานพลังประชารัฐ โดยภาครัฐจะเป็นผู้สนับสนุน และอํานวยความสะดวกให้ภาคเอกชน และเปิดโอกาสให้ประชาชนได้เข้ามามีส่วนร่วมตามกระบวนการประชาธิปไตย เพื่อให้ประชาชนเข้าใจการบริหารงานของรัฐบาลในเรื่องต่างๆ ต้องมีการทํางานร่วมกันในรูปแบบ “เครือข่ายประชารัฐ” ซึ่งจะเป็นกลไกสําคัญที่เชื่อมโยงและเสริมสร้างการมีส่วนร่วมของทุกภาคส่วนเข้าด้วยกัน #กระทรวงอุตสาหกรรม #รัฐมนตรีว่าการกระทรวงอุตสาหกรรม #รัฐมนตรีสุริยะ
รัฐบาลไทย-ข่าวทำเนียบรัฐบาล-สำนักงานการบินพลเรือนแห่งประเทศไทย (กพท.) กระทรวงคมนาคม ประชาสัมพันธ์ช่วงเวลาและท่าอากาศยานที่เปิดให้อากาศยานขึ้นลง [กระทรวงคมนาคม]
วันอาทิตย์ที่ 10 พฤษภาคม 2563
สํานักงานการบินพลเรือนแห่งประเทศไทย (กพท.) กระทรวงคมนาคม ประชาสัมพันธ์ช่วงเวลาและท่าอากาศยานที่เปิดให้อากาศยานขึ้นลง [กระทรวงคมนาคม]
สํานักงานการบินพลเรือนแห่งประเทศไทย (กพท.) กระทรวงคมนาคม ประชาสัมพันธ์ช่วงเวลาและท่าอากาศยานที่เปิดให้อากาศยานขึ้นลง
สํานักงานการบินพลเรือนแห่งประเทศไทย (กพท.) กระทรวงคมนาคม ประชาสัมพันธ์ช่วงเวลาและท่าอากาศยานที่เปิดให้อากาศยานขึ้นลงดังนี้
- ให้บริการระหว่างเวลา 07.00 – 19.00 น. ได้แก่ ท่าอากาศยานน่านนคร พิษณุโลก แพร่ แม่สอด แม่ฮ่องสอน ลําปาง ขอนแก่น นครพนม บุรีรัมย์ร้อยเอ็ด เลย สกลนคร อุดรธานี อุบลราชธานี ชุมพร ตรัง นครศรีธรรมราช และระนอง
- ให้บริการระหว่างเวลา 05.00 – 24.00 น. ได้แก่ ท่าอากาศยานสุราษฎร์ธานี
- ให้บริการระหว่างเวลา 06.00 – 18.00 น. ได้แก่ ท่าอากาศยานหัวหิน
- ให้บริการเวลา 06.00 – 22.00 น. ได้แก่ ท่าอากาศยานสมุย
- ให้บริการระหว่างเวลา 06.00 – 24.00 น. ได้แก่ ท่าอากาศยานเชียงใหม่ และหาดใหญ่
- ให้บริการ 24 ชั่วโมง ได้แก่ ท่าอากาศยานกระบี่ อู่ตะเภา เชียงราย ดอนเมือง และสุวรรณภูมิ
ทั้งนี้ ผู้โดยสารโปรดตรวจสอบมาตรการของแต่ละท่าอากาศยาน และการปฏิบัติตัวในการเดินทางเข้าจังหวัดของแต่ละจังหวัด สําหรับอากาศยานจากภายนอกประเทศ ยังห้ามทําการบินเข้าสู่ประเทศไทยชั่วคราว จนถึงวันที่ 31 พฤษถาคม 2563 เวลา 23.59 น.
รัฐบาลไทย-ข่าวทำเนียบรัฐบาล-นายกรัฐมนตรีเข้าร่วมประชุมผู้นำความตกลงหุ้นส่วนทางเศรษฐกิจระดับภูมิภาค ครั้งที่ 2
วันพุธที่ 14 พฤศจิกายน 2561
นายกรัฐมนตรีเข้าร่วมประชุมผู้นําความตกลงหุ้นส่วนทางเศรษฐกิจระดับภูมิภาค ครั้งที่ 2
นายกรัฐมนตรีเข้าร่วมประชุมผู้นําความตกลงหุ้นส่วนทางเศรษฐกิจระดับภูมิภาค ครั้งที่ 2 ยืนยันว่าไทยในฐานะประธานอาเซียนในปีหน้า จะผลักดันให้การเจรจาอาร์เซ็ปบรรลุข้อตกลงได้ทั้งหมด เพื่อผลสําเร็จร่วมกันของทุกฝ่ายอย่างสมดุลและยั่งยืน
วันนี้ (14 พ.ย. 61) เวลา 17.00 น. (ตามเวลาท้องถิ่นสาธารณรัฐสิงคโปร์) พลเอก ประยุทธ์ จันทร์โอชา นายกรัฐมนตรี เข้าร่วมประชุมผู้นําความตกลงหุ้นส่วนทางเศรษฐกิจระดับภูมิภาค ครั้งที่ 2 ณ ศูนย์การประชุมและนิทรรศการซันเทค สิงคโปร์ โดยพลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีแสดงความขอบคุณรัฐมนตรีของประเทศสมาชิกอาร์เซ็ป ที่ช่วยผลักดันให้การเจรจามีความคืบหน้า พร้อมทั้งแสดงข้อคิดเห็นดังนี้
ประการแรก ไทยมุ่งหวังให้อาร์เซ็ปเป็นความตกลงที่มีคุณภาพ มีมาตรฐานสูง และให้ทุประเทศได้รับประโยชน์อย่างเท่าเทียมกัน โดยเชื่อว่าความเป็นหุ้นส่วนทางเศรษฐกิจนี้จะช่วยพัฒนาภูมิภาคอาเซียนให้เจริญเติบโตอย่างเข้มแข็งไปพร้อมกัน และจะเป็นเครื่องมือในการพัฒนาเศรษฐกิจโลกไปสู่การค้าที่เสรีมากขึ้น ไทยเชื่อมั่นว่าการรวมตัวของอาร์เซ็ปจะมีความแข็งแกร่งมากขึ้น เป็นที่น่าสนใจและดึงดูดการค้า การลงทุนจากทั่วโลก ซึ่งจะเสริมสร้างมูลค่าเพิ่มทางยุทธศาสตร์ของอาเซียนและภูมิภาค และทําให้ประชาชนได้รับประโยชน์ทางเศรษฐกิจและการค้าอย่างเท่าเทียมและยั่งยืน
ประการที่สอง ไทยเห็นว่าทุกฝ่ายต้องร่วมกันหาจุดสมดุลทางผลประโยชน์ของสมาชิก ทุกประเทศต้องมีความยืดหยุ่นอย่างแท้จริงและมุ่งเน้นหารือในประเด็นที่สมาชิกมีผลประโยชน์ร่วมกันเป็นสําคัญ เพื่อให้สามารถสรุปเจรจาเรื่องการเปิดตลาดและการเจรจาด้านกฎเกณฑ์ทีีมีมาตรฐาน มีกลไกชัดเจนและโปร่งใส และไม่ถูกนํามาใช้เป็นเครื่องมือเพื่อเอื้อประโยชน์ทางการค้าแก่ฝ่ายใดฝ่ายหนึ่ง
ไทยในฐานะประธานอาเซียนในปีหน้าจะพยายามขับเคลื่อนให้การเจรจาบรรลุข้อตกลงได้ทั้งหมด และพร้อมสนับสนุนให้คณะเจรจาทุกระดับใช้ความพยายามอย่างเต็มกําลังเพื่อให้บรรลุผลสําเร็จร่วมกันอย่างสมดุลและยั่งยืน
รัฐบาลไทย-ข่าวทำเนียบรัฐบาล-รัฐบาลแจง ครม.อนุมัติหลักการกฎหมายขึ้นทะเบียนสัตว์เบื้องต้น แต่ให้ปรับรายละเอียดอย่างเหมาะสม ลดภาระประชาชน
วันพฤหัสบดีที่ 11 ตุลาคม 2561
รัฐบาลแจง ครม.อนุมัติหลักการกฎหมายขึ้นทะเบียนสัตว์เบื้องต้น แต่ให้ปรับรายละเอียดอย่างเหมาะสม ลดภาระประชาชน
รัฐบาลแจง ครม.อนุมัติหลักการกฎหมายขึ้นทะเบียนสัตว์เบื้องต้น แต่ให้ปรับรายละเอียดอย่างเหมาะสม ลดภาระประชาชน
วันที่ 11 ต.ค.61 พลโท สรรเสริญ แก้วกําเนิด โฆษกประจําสํานักนายกรัฐมนตรี กล่าวถึงกรณีการเสนอข่าว ร่าง พ.ร.บ.ป้องกันการทารุณกรรมและการจัดสวัสดิภาพสัตว์ (ฉบับที่...) พ.ศ...ที่ ครม.อนุมัติ วานนี้ ว่า ครม.อนุมัติเพียงหลักการเบื้องต้นตามที่กระทรวงเกษตรและสหกรณ์เสนอ แต่ให้ไปดูรายละเอียดบางเรื่อง ที่อาจสร้างความวิตกกังวลใจแก่ประชาชน ซึ่งพลเอก ประยุทธ์ จันทร์โอชา นายกรัฐมนตรี ก็เห็นใจในเรื่องนี้
“นายกฯ ได้ให้ความเห็นในที่ประชุม ซึ่งฝ่ายเลขานุการได้บันทึกในรายงานการประชุมไว้รัดกุมอยู่แล้วว่า ให้กระทรวงเกษตรและสหกรณ์และสํานักงานคณะกรรมการกฤษฎีกาไปพิจารณาความเหมาะสมของอัตราค่าธรรมเนียมและค่าปรับ โดยอาจงดเก็บค่าธรรมเนียมก็ได้ เพื่อลดภาระของประชาชน แล้วนําเสนอ ครม.พิจารณาอีกครั้ง”
ทั้งนี้ นายกรัฐมนตรีเน้นย้ําว่า หลังจากนี้ยังมีอีกหลายขั้นตอน ทั้งการพิจารณาของกฤษฎีกา และ สนช. ซึ่งเชื่อว่าทุกหน่วยที่เกี่ยวข้องจะนําความคิดเห็นของที่ประชุม และข้อกังวลของประชาชนที่มีต่อร่างกฎหมายดังกล่าวไปปรับปรุง เพื่อให้เกิดความเหมาะสมและประโยชน์สูงสุด โดยประชาชนสามารถแสดงความคิดเห็นกลับไปยังรัฐบาล หรือส่งข้อมูลไปทางแอปพลิเคชัน DLD4.0 ของกรมปศุสัตว์ได้โดยตรง
สําหรับ พ.ร.บ.ป้องกันการทารุณกรรมสัตว์และการจัดสวัสดิภาพสัตว์ ที่บังคับใช้มาตั้งแต่ปี 2557 นั้น มีเจตนาเพื่อคุ้มครองไม่ให้สัตว์ถูกทารุณจากมนุษย์ และให้เจ้าของดูแลอย่างเหมาะสม แต่ยังไม่มีการควบคุมทางทะเบียน จึงเกิดการทอดทิ้งสัตว์จํานวนมาก และบางส่วนก่อให้เกิดโรคระบาดสัตว์ที่กระทบต่อสุขภาพอนามัยของประชาชน จึงเป็นที่มาของการเสนอปรับแก้ไขกฎหมายครั้งนี้ เพื่อให้มีการควบคุมทางทะเบียนและเพิ่มความรับผิดชอบของเจ้าของสัตว์ โดยให้ท้องถิ่นออกข้อบัญญัติในเรื่องดังกล่าว
รัฐบาลไทย-ข่าวทำเนียบรัฐบาล-“ปลัดพาณิขย์ กระตุ้นผู้ส่งออกไทยให้เร่งทำหน้าที่ “ครัวโลก” อย่างเต็มที่ หลังเนื้อไก่จากบราซิลมีปัญหาทำให้ประเทศคู่ค้ารายใหญ่ต้องพักการนำเข้า”
วันจันทร์ที่ 27 มีนาคม 2560
“ปลัดพาณิขย์ กระตุ้นผู้ส่งออกไทยให้เร่งทําหน้าที่ “ครัวโลก” อย่างเต็มที่ หลังเนื้อไก่จากบราซิลมีปัญหาทําให้ประเทศคู่ค้ารายใหญ่ต้องพักการนําเข้า”
นางสาววิบูลย์ลักษณ์ ร่วมรักษ์ ปลัดกระทรวงพาณิชย์ เปิดเผยว่า ในขณะนี้มีข่าวไปทั่วโลกว่า ประเทศผู้นําเข้าสินค้าไก่รายใหญ่ ได้แก่ สหภาพยุโรป เกาหลีใต้ จีน และชิลี ได้ ออกมาตรการระงับการนําเข้าเนื้อสัตว์ รวมทั้ง สินค้าไก่ จากบราซิลเป็นการชั่วคราว
หลังจากตรวจพบปัญหาการใช้วัตถุดิบที่มีปัญหาในการผลิตเนื้อสัตว์ส่งออก และมีการติดสินบนเจ้าหน้าที่ตรวจสุขอนามัยสินค้าก่อนการส่งออก ซึ่งเหตุการณ์ดังกล่าวจะส่งผลกระทบต่อโครงสร้างการส่งออกสินค้าเนื้อสัตว์ในตลาดโลกอย่างแน่นอน เนื่องจากบราซิลเป็นประเทศผู้ส่งออกเนื้อสัตว์รายใหญ่เป็นอันดับต้น ๆ ของโลก (ในปี 2559 บราซิลมีการส่งออกสินค้าเนื้อสัตว์มากเป็นลําดับที่ 2 รองจากสหรัฐอเมริกา) และจากเหตุการณ์ดังกล่าว คาดว่าผู้นําเข้าจะต้องเร่งหาตลาดใหม่มาทดแทนการนําเข้าสินค้าจากบราซิลเพื่อป้องกันภาวะการขาดแคลนสินค้า จึงนับเป็นโอกาสอันดีของไทยที่จะทวงคืนส่วนแบ่งในตลาดส่งออกเนื้อสัตว์บางส่วนจากคู่แข่งหลักอย่างบราซิลเพื่อเติมเต็มความต้องการของตลาดที่ขาดหายไป
ปัจจุบัน สินค้าเนื้อสัตว์ของไทยที่มีศักยภาพการส่งออก ได้แก่ ไก่สด แช่เย็น แช่แข็ง และไก่แปรรูป โดยในปี 2559 มีมูลค่าการส่งออก 2,547 ล้านเหรียญสหรัฐฯ และเป็นสินค้าส่งออกอันดับที่ 4 ในกลุ่มสินค้าอาหารส่งออก รองจาก อาหารทะเล ข้าว และผักผลไม้ ในขณะที่สินค้าเนื้อสัตว์ประเภทอื่นยังมี
การส่งออกไม่มากนัก โดยหลังจากไม่พบการเกิดไข้หวัดนกในไทยตั้งแต่ปลายปี 2551 สินค้าเนื้อไก่จากไทยก็เริ่มเป็นที่ต้องการของตลาดโลกมากขึ้นและมีแนวโน้มขยายตัวอย่างต่อเนื่อง ในขณะที่ประเทศคู่แข่งหลายรายยังคงประสบปัญหาการระบาดของไข้หวัดนก ส่งผลให้ประเทศคู่ค้าต่าง ๆ ทยอยยกเลิกมาตรการห้ามนําเข้าสัตว์ปีกสดจากไทย เช่น สหภาพยุโรป เกาหลีใต้ ญี่ปุ่น สิงคโปร์อย่างไรก็ตาม ในกลุ่มประเทศที่มีการประกาศระงับนําเข้าเนื้อสัตว์จากบราซิล ไทยสามารถส่งออกสินค้าไก่สดไปได้เพียงบางตลาดเท่านั้น คือ สหภาพยุโรป เกาหลีใต้ และฮ่องกง สาหรับตลาดชิลีและจีนยังคงต้องมีการเจรจาเพื่อขอเปิดตลาดนําเข้าต่อไป
ปลัดกระทรวงพาณิชย์ กล่าวเพิ่มเติมว่า เป็นโอกาสอันดีของไทยที่จะทําหน้าที่เป็น “ครัวโลก”
อย่างเต็มที่ โดยผู้ส่งออกของไทยต้องเร่งหาตลาดและกลุ่มลูกค้า รวมถึงเตรียมความพร้อมเพื่อรองรับคําสั่งซื้อและความต้องการของตลาดต่างประเทศที่มีแนวโน้มเพิ่มสูงขึ้น ทั้งในส่วนของการเพิ่มกําลังการผลิตและความสามารถในการป้อนสินค้าออกสู่ตลาดต่างประเทศได้ทันต่อความต้องการของตลาดปลายทาง และควรเพิ่มความเข้มงวดด้านสุขอนามัยตลอดห่วงโซ่การผลิตสินค้า เพื่อให้ได้สินค้าที่มีมาตรฐานสากลตามที่ตลาดต้องการ
โดยในระยะยาว ผู้ประกอบการควรเน้นการสร้างมูลค่าเพิ่มและความหลากหลายของผลิตภัณฑ์
ให้มากขึ้น เพื่อหลีกหนีการแข่งขันด้านราคาจากคู่แข่ง ควบคู่กับสร้างความเชื่อมั่นในเรื่องความปลอดภัย
ในการบริโภคเนื้อสัตว์ของไทยอย่างต่อเนื่อง เฝ้าระวังการแพร่ระบาดของโรคไข้หวัดนกอย่างเข้มงวด
และส่งเสริมการขับเคลื่อนแนวปฏิบัติการใช้แรงงานที่ดีในภาคการผลิต
รัฐบาลไทย-ข่าวทำเนียบรัฐบาล-กรุงไทยรวมพลังทำความดีเฉลิมพระเกียรติ
วันพุธที่ 25 กรกฎาคม 2561
กรุงไทยรวมพลังทําความดีเฉลิมพระเกียรติ
เนื่องในโอกาสมหามงคลเฉลิมพระชนมพรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร 66 พรรษา 28 กรกฎาคม 2561 ธนาคารกรุงไทยได้จัดกิจกรรมเฉลิมพระเกียรติ ภายใต้ชื่องาน ฉลองราชย์เกริกเกียรติขจรไกล กรุงไทยรวมใจถวายพระพร  ณ อาคารสํานักงานใหญ่
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า เนื่องในโอกาสมหามงคลเฉลิมพระชนมพรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร 66 พรรษา 28 กรกฎาคม 2561 ธนาคารกรุงไทยได้จัดกิจกรรมเฉลิมพระเกียรติ ภายใต้ชื่องาน ฉลองราชย์เกริกเกียรติขจรไกล กรุงไทยรวมใจถวายพระพร ณ อาคารสํานักงานใหญ่ ระหว่างวันที่ 23-31 กรกฎาคม 2561 เพื่อร่วมแสดงพลังความจงรักภักดี ถวายพระพรชัยมงคล โดยอัญเชิญพระฉายาลักษณ์ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ประดับธงชาติไทย และ ธงอักษรพระปรมาภิไธย ว.ป.ร และจัดโต๊ะลงนามถวายพระพร online จัดนิทรรศการเทิดพระเกียรติเกี่ยวกับพระราชกรณียกิจ รวมทั้งเชิญชวนพนักงานทั่วประเทศแต่งกายด้วยเสื้อโทนสีเหลืองตลอดเดือนกรกฎาคม 2561
นายผยง ศรีวณิช กล่าวต่อไปว่า ตนเองพร้อมด้วยผู้บริหารระดับสูง และพนักงาน ได้ร่วมสมัครเป็นจิตอาสา ในโครงการ เราทําความ ดี ด้วยหัวใจ ที่สนามเสือป่า นอกจากนี้ ในวันที่ 26 กรกฎาคม 2561 ธนาคารจะจัดกิจกรรมทําบุญตักบาตร พระสงฆ์ 67 รูป เพื่อถวายเป็นพระราชกุศล หลังจากนั้น ผู้บริหาร และพนักงาน ร่วมกล่าวถวายสัตย์ปฏิญาณในการเป็นพนักงานที่ดี รวมทั้งร่วมกิจกรรมบําเพ็ญสาธารณประโยชน์ โดยร่วมกับสํานักงานเขตวัฒนา ทําความสะอาดรอบอาคารสํานักงานใหญ่ และพื้นที่ริมถนนสุขุมวิท บริเวณใกล้เคียงอาคารสํานักงานใหญ่ ในวันที่ 28 กรกฎาคม 2561 ระหว่างเวลา 9.00-12.00 น. สําหรับพนักงานในส่วนภูมิภาค ได้เข้าร่วมกิจกรรมบําเพ็ญสาธารณประโยชน์กับหน่วยงานราชการหรือองค์กรต่างๆ ในพื้นที่ทั่วประเทศ ตั้งแต่วันที่ 18 กรกฎาคมที่ผ่านมา
ฝ่ายสื่อสารองค์กรและภาพลักษณ์
โทร. 0-2208-4174-8